Furtuni geomagnetice vor afecta Pământul din această seară. Vor fi vizibile aurore boreale chiar și la latitudini mai joase
Noi furtuni solare ar putea provoca furtuni geomagnetice pe Pământ, cu manifestări ale aurorelor boreale chiar și la latitudini mai joase, începând de marți seară și până joi, conform Administrației Naționale americane pentru Oceane și Atmosferă (NOAA), informează AFP, preluată de Agerpres. În luna mai planeta a cunoscut cele mai puternice furtuni geomagnetice înregistrate în ultimii 20 de ani. Acestea au provocat aurore boreale vizibile pe cerul nopții în Statele Unite, Europa și Australia în special, la latitudini mult mai mici decât de obicei, inclusiv în România.